Besige naweek vir JHB-polisie | Maroela Media
Besige naweek vir JHB-polisie
Die Johannesburgse polisie het oor die naweek 72 mense vir verskeie misdade in die Johannesburgse middestad aangekeer.
Volgens ao. Xoli Mbele, ŉ polisiewoordvoerder, het die polisie van Vrydag tot Maandag ŉ teen-misdaad-veldtog gehou. “Ses verdagtes is in hegtenis geneem vir roof, een vir moord, een vir die diefstal van ŉ voertuig, vyf vir huishoudelike geweld, drie vir die besit van dagga, drie vir bedrog en 16 vir winkeldiefstal,” het Mbele gesê.
Ander verdagtes is in hegtenis geneem vir misdade soos aanranding, opsetlike beskadiging van eiendom, intimidasie, die besit van vermoedelik gesteelde goedere, diefstal, gewapende roof en dronkbestuur.
Die meeste van die mense wat in hegtenis geneem is sal na verwagting Maandag in die Johannesburgse landdroshof verskyn.
Driejarige verdrink in huisswembad
Hulle is in hegtenis geneem, wel gedaan vir die SAP. More is hul weer uit op borg en gaan weer hulle gewone, kriminele gang.
Geen wonder die mense in die polisie, wat werklik polisiemanne is begin kla nie. Hul stel hul lewens in gevaar om die kriminele agter tralies te kry, net sodat hulle weer more kan vry loop.
Justi, dit moes eintlik 772 gewees het. Die ander het mos bribes kla betaal.